open-index/open-wikipedia-markdown huggingface dataset:
Tšerepanovo

**Tšerepanovo** (vene keeles Черепаново) on linn Venemaal Novosibirski oblastis, Tšerepanovo rajooni halduskeskus. Tšerepanovo asub Novosibirskist ligikaudu 80 km lõunas.

Svobodnõi asula tekkis 1912. aastal seoses Novosibirsk–Barnauli raudtee ehitamisega. Tšerepanovo raudteejaam avati 1915. aastal. 1921. aasta juulis nimetati Svobodnõi ümber Tšerepanovoks. Linnaõigused sai Tšerepanovo 1925. aasta detsembris.

## Viited
Barry Bannan

**Barry Ryan Bannan** (sündinud 1. detsembril 1989 Airdries) on Šotimaa jalgpallur, kes mängib poolkaitsjana Inglismaa esiliigaklubis Sheffield Wednesday. Ta on klubi meeskonna kapten.

Aastatel 2002–2004 kuulus ta Celticu noortesüsteemi. Seejärel liitus ta Inglismaa klubiga Aston Villa. 2008. aasta suvel sõlmis ta Aston Villga esimese profilepingu. Klubi põhimeeskonnas debüteeris ta 17. detsembril 2008 UEFA karika alagrupiturniiri mängus Saksamaa klubi Hamburger SV vastu. Hooaja 2008/09 teises pooles oli ta Aston Villast laenul Inglismaa esiliigaklubis Derby County, hooajal 2009/10 samasse liigasse kuuluvas Blackpoolis ja hooaja 2010/11 teises pooles samasse liigasse kuuluvas Leeds Unitedis. Aston Villa meeskonnas debüteeris Bannan Inglismaa kõrgliigas 14. augustil 2010 hooaja avamängus West Ham Unitedi vastu. Esimese värava lõi ta Aston Villas viis päeva hiljem UEFA Euroopa Liiga *play-off*i ringi kohtumises Austria klubi Viini Rapidi vastu. Aston Villa meeskonnas hakkas Bannan enam mänguaega saama hooajal 2011/12. 25. septembril 2011 lõi ta Inglismaa kõrgliigas penaltist värava Queens Park Rangersi vastu.

2013. aasta septembris sõlmis ta kolmeaastase lepingu Inglismaa kõrgliigaklubiga Crystal Palace. Hooaja 2014/15 teises pooles oli ta laenul Inglismaa esiliigaklubis Bolton Wanderers. Hooajal 2021/22 tema löödud värav Milton Keynes Donsi vastu valiti League One'i hooaja parimaks. 

Alates hooajast 2015/16 on Bannan mänginud Sheffield Wednesdays. Kohe esimesel hooajal valiti ta Inglismaa esiliiga hooaja sümboolsesse koosseisu. Aastatel 2021–2023 mängis ta klubiga kaks hooaega Inglismaa tugevuselt kolmandas liigas League One. Mõlemal hooajal valiti ta League One'i hooaja sümboolsesse koosseisu. Bannan on valitud Sheffield Wednesday aasta mängijaks 2021 ja 2022.

Šotimaa jalgpallikoondises mängis Bannan aastatel 2010–2017 kokku 27 korda.

## Viited
Nižni Novgorodi Jumalaema Rõõmukuulutamise klooster

**Jumalaema Rõõmukuulutamise klooster** (vene keeles *Благовещенский монастырь*) on 13. sajandil asutatud mungaklooster Nižni Novgorodis Venemaal, piirkonna vanim klooster. Asub Nižegorodi linnaosas Oka paremal kaldal, Oka Volgasse suubumise koha lähedal.

## Kirjeldus
Enamjaolt 17. sajandil ehitatud kloostrikompleksi kuulub lisaks 17. sajandil ehitatud Jumalaema Rõõmukuulutamise peakirikule, Radoneži Sergiuse kirikule ja Jumalaema Uinumise kirikule kaks hilisemat kirikut, väike puust kabel ja 17. sajandi kellatorn. 17. sajandist pärinevad ka kloostri haiglakorpus, munkade eluruumid ja kalmistu; kloostril on veel hulk tänapäevaseid juurdeehitisi. Kloostrist kirdes asub püha allikas.

## Pildid

ННовгород IMG 8453 Благов мон - Благовещенский собор e1.jpg|Jumalaema Rõõmukuulutamise peakirik 2014. aastal
Церковь Алексия, митрополита Московского в Благовещенском монастыре (1837).jpg|1837. aastal ehitatud Moskva metropoliidi Aleksiuse kirik 2010. aastal
Георгиевский, Успения, Андрея Первозванного храмы.jpg|Jumalaema Uinumise kirik ja Andreas Esmakutsutule pühitsetud väravakirik
Благовещенский монастырь Сергия Радонежского церковь.jpg|Väike Radoneži Sergiuse kirik
Благовещенский монастырь Больничный корпус 2.jpg|Kloostri haiglahoone 2016. aastal
Благовещенский монастырь Корпус келий 2.jpg|Munkade elumaja, tagaplaanil vaimulik seminar
Alex chasovnja.jpg|Kunagine Aleksiuse kabel (hävinud)
Россия, Нижний Новгород, Нижегородский район, Похвалинский съезд, святой источник, 15-59 08.05.2006 - panoramio.jpg|Allikas


## Viited
Greg Taylor

**Greg John Taylor** (sündinud 5. novembril 1997 Greenockis) on Šotimaa jalgpallur, kes mängib vasakkaitsjana Šotimaa kõrgliigaklubis Celtic ja Šotimaa jalgpallikoondises.

Aastatel 2008–2014 kuulus ta Rangersi noortesüsteemi. Seejärel liitus ta Kilmarnockiga, mille põhimeeskonnas debüteeris ta Šotimaa kõrgliigas 2016. aasta mais. Kilmarnocki põhikoosseisu kuulus ta alates hooajast 2016/17. Esimese värava Šotimaa kõrgliigas lõi ta 30. märtsil 2019 mängus Hamilton Academicali vastu.

2019. aasta septembris sõlmis ta nelja-aastase lepingu Celticuga. Hooaegadel 2019/20, 2021/22 ja 2022/23 on ta Celticuga tulnud Šotimaa meistriks. Hooajal 2022/23 valiti Taylor Šotimaa kõrgliiga hooaja sümboolsesse koosseisu.

Šotimaa jalgpallikoondises debüteeris Taylor 11. juunil 2019 EM-i valikmängus Belgia vastu. Ta kuulus Šotimaa koondisse 2021. aasta Euroopa meistrivõistlustel.

## Saavutused
;Celtic
*Scottish Premiership: 2019–20, 2021–22 ja 2022–23
*Scottish Cup: 2019–20, 2022–23
*Scottish League Cup: 2021–22, 2022–23

## Viited
Mitterndorf an der Fischa

**Mitterndorf an der Fischa** on vald *(Gemeinde)* Austrias Alam-Austria liidumaal Badeni ringkonnas. See asub 20 km Viinist kagus.

## Viited
Pfaffstätten

**Pfaffstätten** on vald (*Marktgemeinde*) Austrias Alam-Austria liidumaal Badeni ringkonnas.

## Vaatamisväärsused

Linna südames on Lilienfelderhof, nn kloostrimõis, mis kuulus Lilienfeldi kloostrile, kuid on renditud 99 aastaks, kuni 2105. aastani Kartause Gaming erafondile. Traditsiooniliselt 1209. aastast pärinev mõis on mänginud keskset rolli Pfaffstätteni ajaloos ja selle elanike elus, kellest paljud käisid seal lasteaias, leidsid seal lühi- või pikaajalise töökoha või abiellusid mõisa kirikus.

Pfaffstätten on tuntud ka oma paljude *[[Heuriger]]*ide ja iga-aastase tänavalaada Großheuriger Pfaffstätteni poolest, mis on suurim omalaadne Austrias, kus linna kohalikud Heurigerid saavad kokku mitmepäevasel tänavafestivalil.

## Viited
Josh Harding

**Joshua Joel Harding** (sündinud 18. juuni 1984 Reginas Saskatchewanis) on endine Kanada jäähokimängija (väravavaht). 

Hardingil diagnoositi 2012. aasta oktoobris hulgiskleroos, kuid ta jätkas siiski oma sportlasteed. 2013. aasta juunis pälvis ta Bill Mastertoni mälestusauhinna, mida antakse spordis suuremeelselt käitunud, tõelist sportlasvaimu üles näidanud ja kogu hingest hokile pühendunud isikutele. Harding lõpetas tippsportlaskarjääri hooajal 2014-2015.

## Välislingid
* Josh Harding NHL.com lehel
Karassuk

**Karassuk** (vene keeles Карасук) on linn Venemaal Novosibirski oblastis, Karassuki rajooni halduskeskus. Linn asub Kulunda tasandikul, Kasahstani piirist 42 km kaugusel, Novosibirskist ligikaudu 350 km lääneedelas.

Küla kohta on esimesed andmed 18. sajandi lõpust. Karassuk sai aleviks 1943. aastal ja linnaks 1954. aastal.

## Viited
Skovorodino

**Skovorodino** (vene keeles Сковородино) on linn Venemaal Amuuri oblastis, Skovorodino rajooni halduskeskus. Linn asub Hiina piirist 54 km kaugusel, oblastikeskusest Blagoveštšenskist ligikaudu 475 km põhjaloodes. 

Linna läbib Siberi raudtee.

Tekkis 1908. aastal Siberi raudtee ehitajate asulana ja kandis esialgu nime Zmeinõi. Hiljem sai nimeks Never-I ja 1911. aastal Ruhlovo. Ruhlovo sai linnaks 1927. aastal. Praeguse nime sai Skovorodino 1938. aastal.

## Viited
Šimanovsk

**Šimanovsk** (vene keeles Шимановск) on linn Venemaal Amuuri oblastis, Šimanovski rajooni halduskeskus (ei kuulu ise rajooni koosseisu). Linn asub Bolšaja Pjora jõe ääres, oblastikeskusest Blagoveštšenskist ligikaudu 190 km põhjas.

Linna läbib Siberi raudtee.

Asula rajati 1910. aastal seoses Siberi raudtee ehitamisega ja kandis esialgu nime Pjora. 1914. aastal avati raudteejaam, mis sai nimeks Gondatti etnograaf Nikolai Gondatti (1861–1945) auks, kes oli 1911–1917 Amuuri oblasti kuberner. Sama nime sai ka asula. 1920. aastal anti raudteejaamale nimeks Šimanovsk. Asula sai nimeks Vladimiro-Šimanovsk revolutsionäär Vladimir Šimanovski (1882–1918) auks. 1929. aastal anti asulale alevi staatus ja uueks nimeks Šimanovskaja. Hiljem oli alevi nimi Šimanovski. 1950. aastal sai asula linnaks ja uueks nimeks Šimanovsk.

## Viited
Jüri Tõnisson

**Jüri Tõnisson** (21. jaanuar 1929 Narva – 10. september 2020 Narva) oli eesti energeetik, koduloolane ja muinsuskaitsja.

Ta lõpetas 1949. aastal Tallinna Elektromehaanika Tehnikumi.

Aastatel 1949–1959 töötas ta Ahtme soojuselektrijaamas, pärast seda Balti soojuselektrijaamas kuni pensionile minekuni detsembris 1996.

Ta oli 1989. aastal Narva Muinsuskaitse Seltsi asutajaliige ning alates 2003. aastast oli ta selle esimees.

Ta võitles aastaid punategelaste järgi nimetatud Narva tänavate ümbernimetamise, Pimeaias Vabadussõja-aegse punaste võltsühishaua mälestusmärgi eemaldamise ja mälestiste nimekirjast kustutamise ning Laidoneri liini ehitiste väljapuhastamise, tähistamise ja eksponeerimise eest.

## Looming
### Artikleid
*"Narva koonduslaagri ohvrite matmispaigast". Mälestusteleht. Alutaguse Memento nr 15, detsember 2002. Lk 6
*"Kellele püstitati obelisk?". Kultuur ja Elu, 3/ 2010
*"Vangilaagri-elust Kreenholmi puuvillaaitades". Kultuur ja Elu, 2/ 2014
*"Victoria bastion − kunagine Narva Nokia". Põhjarannik nr 131, 30. juuli 2015. Lk 6
*"Kinnipidamisasutustes hukkunute tunnustamisest". Põhjarannik nr 131, 9. august 2018. Lk 4
*"Miks tuleks laagrikalmistud sõjahaudadega võrdsustada". Põhjarannik nr 135, 18. august 2018. Lk 4
### Käsikiri
"Vaasa sammas". Võimaliku artikli visand. 3. märts 2013. Käsikiri Robert Treufeldti valduses
### Fotosid
*"Osa Suthofi pargist, kus oli Saksa sõdurite kalmistu". Juuni–juuli 1968. Eesti Sõjamuuseumi fotokogu, KLM ET 1588:282 F
*"Mälestusmärk endisel Saksa sõdurite vennaskalmistul Suthofi pargis". Juuni–juuli 1968. Eesti Sõjamuuseumi fotokogu, KLM ET 1588:283 F
*"Vaade Laagnalt Sinimägedele". 1969. Eesti Sõjamuuseumi fotokogu, KLM ET 1588:279 F
*"Sõjas kannatada saanud puu Vepskülas". 1969. Eesti Sõjamuuseumi fotokogu, KLM ET 1588:280 F
*"Narva Peetri kalmistu värav". 15. mai 1971. Eesti Sõjamuuseumi fotokogu, KLM ET 1588:278 F

## Tunnustus
*2009 – Valgetähe V klassi teenetemärk

## Isiklikku
Tema lell oli sõjaväelane Aleksander Tõnisson.

## Viited

## Kirjandus
*Ahto Siig. "Võimalik, et nn. Laidoneri liini säilmed võetakse riigi kaitse alla". Eesti Päevaleht = Estniska Dagbladet nr 18, 8. mai 1997. Lk 9
**artikli foto: "Eesti idapiiri kaitserajatise varemed Kudruküla kandis". Foto: Jüri Tõnisson. Eesti Rahva Muuseumi fotokogu, ERM Fk 3051:5336
*"MUINSUSKAITSJAD ON KOLLEDŽI UUE HOONE EHITAMISE VASTU". Põhjarannik, 8. märts 2005
*"Eesti aja lood I-IV". Mati Talvik, režissöör Indrek Kangur, toimetaja Renita Timak. Videosalvestis DVD-l, 1 tund 52 min. Tallinn: Eesti Rahvusringhääling, 2008
*Irina Tokareva. "AJALUGU: Vabadussõjas langenute mälestussammas roostetab ja laguneb. Vandaalide lõhutud kalmistu ootab presidenti". Põhjarannik nr 28, 11. veebruar 2009. Lk 4
**Taastrükk: Põhjarannik nr 43, 6. märts 2015. Lk 7
*Ilja Smirnov. "Küünlad olematu Vana-Narva mälestuseks". Põhjarannik nr 43, 5. märts 2014. Lk 4
*"Linna väärikuse küsimus". Põhjarannik nr 209, 13. detsember 2017. Lk 2
*Ants Kraut. "Jüri Tõnissoni mälestuseks". Põhjarannik nr 104, 15. september 2020. Lk 6

## Välislingid
*Haud Toila kalmistul
Krodzinieki

**Krodzinieki** on küla (*mazciems*) Lätis Ogre piirkonna Laubere vallas.

Küla asub valla lõunaosas Aviekste jõe kaldal.  Krodzinieki jääb valla keskusest Lauberest 9, piirkonna keskusest Ogrest 32 ja Riiast 68 kilomeetri kaugusele. Külla jääb Krodzinieki bussipeatus.

Asula on tekkinud endise Laubere mõisa (*Laubern*) keskuse ja Šmīde kõrtsi juurde. Nii on seda vanasti ka **Laubereks** või **Laubermuižaks** nimetatud.

Looduskaitse all on kaheksa külas kasvavat tamme.

Aastal 2008 oli külas 50 elanikku.
## Viited
Ångermanlandi hertsog

**Ångermanlandi hertsog** (rootsi hertig av Ångermanland) on Rootsi kuninglik tiitel, mida alates oma sünnist 2015. aastal kannab Rootsi prints Nicolas.
Cēsītes

**Cēsītes** (vanasti ka **Mazrozeņi**) on küla (*mazciems*) Lätis Ogre piirkonna Laubere vallas.

Küla asub valla lõunaosas Aviekste jõe kaldal. Cēsītes jääb valla keskusest Lauberest 7, piirkonna keskusest Ogrest 34 ja Riiast 70 kilomeetri kaugusele.  Külla jääb Kārklaziedi bussipeatus.

Looduskaitse all onküla lõunaservas kasvavatest puudest mänd ümbermõõduga 2,88 ja kõrgusega 16 meetrit, ning sanglepp  ümbermõõduga 2,85 ja kõrgusega 17 meetrit. 

Aastal 2019 külas püsielanikke ei olnud.
## Viited
Blekinge hertsoginna

Blekinge hertsoginna on Rootsi kuninglik tiitel, mida alates oma sünnist 2018. aastal kannab Rootsi printsess Adrienne.

Aastail 1242–1260 oli Blekinge hertsog Valdemar II poeg Knud Valdemarsen.
Laurent Brossoit

**Laurent Brossoit** (sündinud 23. märtsil 1993 Port Albernis Briti Columbias) on Kanada jäähokimängija, kes mängib väravavahina NHL-i klubis Winnipeg Jets.

## Välislingid
* Laurent Brossoit NHL.com lehel
Fombio lahing

**Fombio lahing** oli 7.–9. mail 1796. aastal Itaalia sõjakäigu raames toimunud lahing Johann Peter Beaulieu Saksa-Rooma/Austria armee Anton Lipthay ning Anton Schübirzi juhitud avangardi ja Napoleon Bonaparte Prantsuse armee vahel toimunud kokkupõrge. Lahing toimus Fombio külas ning lõppes austerlaste kaotusega.

## Lahing

7. mai varahommikul leidis Laharpe avangard Piacenza juures ületuskoha ning Prantsuse väed alustasid Po jõe ületamist. Jõe ületas esimesena 150-meheline ratsaüksus Jean Lannesi juhatusel. Claude Dallemagne ja Amédée Laharpe üksused moodustasid kiiresti sillapea. Nende vastas oli Anton Lipthay 4000 jala- ja 1000 ratsaväelase suurune armee. Kui Beaulieu prantslaste manöövritest kuulis, hülgas ta oma positsioonid Valeggios ning marssis Lipthay poole. 

8. mai hommikul alustasid Dellemagne ja Laharpe üksused rünnakut Lipthay positsioonide vastu Fombio külas. Lannes ja François Lanusse juhatasid vasakut tiiba ning tsentrit, Dellemagne juhatas paremat tiiba. Lipthay pani algul oma väiksema väega vastu, kuid otsustas siis Codognosse taganeda, et takistada Prantsuse vägedel tema väe ümber piiramist. Ka sealt sunniti tema üksused tagasi ning nii oli Lipthay sunnitud taganema Pizzighettonesse. Päeva lõpuks ulatusid Austria väejuhi kaotused 568 meheni. Prantslased kaotasid 150 meest tapetuna ning 300 haavatuna. 

Sama päeva õhtul alustas 1000 jalaväelasest ja 580 ulaanist koosnev Austria vägi Anton Schübirzi juhatusel vasturünnakut, mis tabas Codognot läänest. Pimedas puhkes tänavatel võitlus, milles sai surma ilmselt omade tule tõttu ka Laharpe. Prantslaste ridades levis paanika ning Schübirz vallutas küla tagasi. Napoleoni staabiülem, Louis Berthier võttis vägede juhtimise üle ning tõi lahingusse veel kaks poolbrigaadi. Schübirz taganes 9. mai hommikul. 

Beaulieu oli sunnitud oma armeega üle Adda jõe taganema. Prantslased jõudsid tema vägedele 10. mail Lodi juures järele, kus Beaulieu armee arjergard lahingus lüüa sai.

## Viited


### Allikad

* Boycott-Brown, Martin. *The Road to Rivoli.* London: Cassell & Co., 2001
* Chandler, David. *Dictionary of the Napoleonic Wars.* New York: Macmillan, 1979.
Muraši

**Muraši** (vene keeles Мураши) on linn Venemaal Kirovi oblastis, Muraši rajooni halduskeskus. Muraši asub oblastikeskusest Kirovist ligikaudu 95 km põhjas.

Asula tekkis 1895. aastal seoses Vjatka–Kotlase raudteeliini ehitamisega. Muraši sai aleviks 1928. aastal ja linnaks 1944. aastal.

## Viited
Sireleemurlased

**Sireleemurlased** (*Lepilemuridae*) on esikloomaliste sugukond. Nad elavad Madagaskari metsades puude otsas ning on spetsialiseerunud lehesöömisele. Sireleemurid on välimuselt leemurlastega sarnased, kuid veidi väiksemad ja paljaste kõrvadega.

Sireleemurlaste sugukonnas on üks perekond, sireleemur (*Lepilemur*), 26 liigiga.

## Viited
Šagonar

**Šagonar** (vene keeles Шагонар, tõva keeles Шагаан-Арыг) on linn Venemaal Tõvas, Ulug-Hemi kožuuni halduskeskus. Linn asub Jenisseist umbes 3 km kaugusel, Kõzõlist ligikaudu 110 km läänes.

Asula kohta on esimesed teated 1888. aastast. Linnaks sai Šagonar 1945. aastal. Seoses Sajaani-Šušenskoje hüdroelektrijaami ehitusega 1970. aastatel jäi linna senine asukoht üleujutustsooni ja uus linn ehitati 7 km senisest asukohast eemale.

## Viited
Pottenstein (Alam-Austria)

**Pottenstein** on vald *(Marktgemeinde)* Austrias Alam-Austria liidumaal Badeni ringkonnas.

Pottenstein asub Wienerwaldis Triestingi orus.

Pottensteinis sündis ooperisopran Daniela Fally.

## Viited
Svobodnõi

**Svobodnõi** (vene keeles Свободный) on linn Venemaal Amuuri oblastis, Svobodnõi rajooni halduskeskus (ei kuulu ise rajooni koosseisu). Linn asub Zeja jõe paremal kaldal, oblastikeskusest Blagoveštšenskist ligi 130 km põhjakirdes.

Linna läbib Amuuri raudtee. Svobodnõi on elanike arvult kolmas linn Amuuri oblastis.

Linn rajati 1912. aastal seoses Amuuri raudtee ehitusega. Troonipärija Aleksei Nikolajevitši auks anti linnale nimeks Aleksejevsk. 1917. aasta aprillis sai Svobodnõi praeguse nime.

Svobodnõis on sündinud filmirežissöör, stsenarist ja filminäitleja Leonid Gaidai (1923–1993).

## Viited
Minamoto no Yorimasa

**Minamoto no Yorimasa** (源 頼政; 1106 – 20. juuni 1180) oli Jaapani aadlik, väejuht ja luuletaja.

Ta isa oli väejuht ja luuletaja Minamoto no Nakamasa.

Tema luuletused ilmusid mitmes keiserlikus luuleantoloogias, täpsemalt "Senzai Wakashūs" (koostaja Fujiwara no Shunzei, 1187) ja "Shin Kokin Wakashūs" (u 1205). Samuti on need kogutud isikukogusse "Yorimasa kashū".

1180. aastal puhkenud Genpei sõjas sai temast üks Minamoto klanni väejuhtidest. Sama aasta juunis Kyoto lähistel Ujis toimunud sõja esimeses lahingus juhtis Yorimasa Byōdō-ini pühamu ja troonipretendent prints Mochihito kaitset Taira klanni vägede vastu. Yorisama umbes 1500-meheline väesalk, millesse kuulus ka Mii-dera templist pärit sõdalasmunkasid ja Watanabe klanni sõjamehi, sai aga lahingus lüüa. Mochihito vangistati ja tapeti vahetult pärast seda. Yorimasa sooritas kaotuse tõttu templis rituaalse enesetapu ehk seppuku. Tema enesetapp oli ühtlasi ajaloo esimene allikatest teadaolev seppuku.

Ta tütar Nijōin no Sanuki (u 1141–1217) oli samuti luuletaja. Yorisama pojad Minamoto no Nakatsuna ja Minamoto no Kanetsuna hukkusid koos isaga Uji lahingus.

## Viited
Tapa Linna Orkester

**Tapa Linna Orkester** on puhkpilliorkester Tapa linnas. 2023. aasta seisuga koosneb muusikakollektiiv umbes 35 harrastusmuusikust.

Varasemad nimed: Tapa Tuletõrjeühingu Orkester ja Tapa Autobaasi nr. 21 Orkester. Praegust nime kannab orkester alates 2000. aastast.

Kuni 2012. aastani juhatas orkestrit Jüri Tüli, alates 2012. aastast on dirigent Priit Rusalepp.

## Tunnustus
* 2016 – orkester pälvis Bratislava rahvusvahelisel noorte muusikafestivalil kulddiplomi ja Eesti Kooriühing nimetas Priit Rusalepa aasta orkestridirigendiks 2016.
* 2020 – Eesti Kooriühingu puhkpillimuusika aastapreemia: aasta puhkpilliorkester 2020

## Salvestised
Tapa Linna Orkester on andnud välja kaks plaati: "Värvid" (2008) ja "Maraton" (2020).

## Viited

## Välislingid
* Puhkpilliorkestrid Tapa Muuseum
Sead Hakšabanović

**Sead Hakšabanović** (sündinud 4. mail 1999 Hyltebrukis) on Rootsis sündinud Montenegro jalgpallur, kes mängib äärepoolkaitsjana Inglismaa esiliigaklubis Stoke City ja Montenegro jalgpallikoondises.

Ta alustas klubikarjääri Rootsi klubis Halmstads BK, mille noortesüsteemiga liitus ta 2006. aastal. Klubi põhimeeskonnas debüteeris ta Rootsi kõrgliigas 2015. aasta aprillis. 15-aastaselt sai ta Halmstadi läbi aegade noorimaks debütandiks. Rootsi kõrgliigas lõi ta esimese värava järgmise aasta 4. aprillil mängus Siriuse vastu. 2016. aasta hooajal lõi Hakšabanović Rootsi kõrgliigs kokku kümme väravat. 

2017. aasta augustis sõlmis ta viieaastase lepingu Inglismaa kõrgliigaklubiga West Ham United. Klubi meeskonnas debüteeris 19. septembril 2017 EFL Cup'i mängus Bolton Wanderersi vastu, kuid pärast seda pääses ta West Ham Unitedi meeskonnas platsile vaid veel ühes karikamängus. 2018. aasta augustis läks Hakšabanović laenule Hispaania esiliigaklubisse Málaga, kuid ka seal ei saanud ta peaaegu üldse mänguaega.

2019. aasta jaanuaris naasis Hakšabanović Rootsi kõrgliigasse, kui liitus laenulepingu alusel IFK Norrköpingiga. 2020. aasta hooajal oli ta Rootsi kõrgliigas Hammarby mängija Gustav Ludwigsoni kõrval enim väravasööte andnud mängija, lisaks lõi Hakšabanović sel hooajal Rootsi kõrgliigas seitse väravat.

2021. aasta mais sõlmis ta viieaastase lepingu Venemaa kõrgliigaklubiga Kaasani Rubin. Seoses 2022. aasta veebruaris alanud Venemaa sissetungiga Ukrainasse läks Hakšabanović kuni 2022. aasta juunini laenule Rootsi kõrgliigaklubisse Djurgårdens.

2022. aasta augustis sõlmis ta viieaastase lepingu Šotimaa kõrgliigaklubiga Celtic. Hooajal 2022/23 tuli ta Celticuga Šotimaa meistriks. 2023. aasta septembris läks ta Celticust laenule Stoke Citysse.

Aastatel 2014–2017 mängis Hakšabanović Rootsi noortekoondistes, kuid ta otsustas seejärel Montenegro kasuks, kuna tema vanemad on sealt pärit. Montenegro jalgpallikoondises tegi ta debüüdi 10. juunil 2017 MM-i valikmängus Armeenia vastu. Koondisekarjääri esimese värava lõi ta 19. novembril 2019 sõprusmängus Valgevene vastu.

## Saavutused
;Celtic
*Scottish Premiership: 2022–23
*Scottish Cup: 2022–23
*Scottish League Cup: 2022–23

## Viited
Daniil Tarassov

**Daniil Vadimovitš Tarassov** (vene keeles Даниил Вадимович Тарасов; (sündinud 27. märtsil 1999 Novokuznetskis, Venemaal) on Venemaa jäähokimängija, kes mängib väravavahina NHL-i klubis Columbus Blue Jackets.

## Välislingid
* Daniil Tarasov NHL.com lehel
Suits-kollanutt

**Suits-kollanutt** (*Hypholoma capnoides*) on šampinjonilaadsete seltsi värvikuliste sugukonda kuuluv seente liik.

## Välislingid
*
Tellispunane kollanutt

**Tellispunane kollanutt** (*Hypholoma lateritium*) on šampinjonilaadsete seltsi värvikuliste sugukonda kuuluv seente liik.

## Välislingid
*
Pruun sametpuravik

**Pruun sametpuravik** (*Imleria badia*, ka *männipuravik*) on puravikulaadsete seltsi puravikuliste sugukonda kuuluv liik seeni. Varem arvati see sametpuraviku perekonda.

## Välislingid
*
Kuld-kukeseenik

**Kuld-kukeseenik** (*Hygrophoropsis aurantiaca*) on puravikulaadsete seltsi kukeseenikuliste sugukonda kuuluv seen.

Eestis kasvab augustist septembrini metsades, raiesmikel ja kõdunenud kändudel, väga sageli. Seen on tinglikult söödav.

## Viited

## Välislingid
*
Pallassovka

**Pallassovka** (vene keeles Палласовка) on linn Venemaal Volgogradi oblastis, Pallassovka rajooni halduskeskus. Linn asub Kaspia madalikul Torguni jõe ääres, Kasahstani piirist ligi 20 km kaugusel, Volgogradist umbes 225 km kirdes.

Asula tekkis raudteejaama juurde 1907. aastal. Aleviks sai Pallassovka 1938. aastal ja linnaks 1967. aastal. Linn on saanud nime Venemaal tegutsenud saksa zooloogi, botaaniku ja geograafi Peter Simon Pallase (1741–1811) auks.

## Viited
Sverrir Ingi Ingason

**Sverrir Ingi Ingason** (sündinud 5. augustil 1993 Kópavoguris) on Islandi jalgpallur, kes mängib keskkaitsjana Taani kõrgliigaklubis Midtjylland ja Islandi jalgpallikoondises.

Ta alustas klubikarjääri Islandi klubis Breiðablik, millega liitus 1997. aastal. Klubi põhimeeskonnas debüteeris ta 2011. aastal. Islandi kõrgliigas tegi ta debüüdi 2012. aastal.

2014. aasta jaanuaris sõlmis ta lepingu Norra kõrgliigaklubiga Viking. 2015. aasta veebruaris liitus ta Belgia kõrgliigaklubiga Lokeren. Hooaja 2016/17 teises pooles mängis ta Hispaania kõrgliigaklubis Granada, kuid hooaja lõpus langes Granada kõrgliigast välja. 2017. aasta juunis sõlmis ta kolmeaastase lepingu Venemaa kõrgliigaklubiga Rostov. 2019. aasta veebruaris siirdus ta 4,5 miljoni euro eest Kreeka kõrgliigaklubisse PAOK FC, kellega sõlmis kolme ja poole aasta pikkuse lepingu. Hooajal 2018/19 tuli ta PAOK-ga Kreeka meistriks. Hooajal 2020/21 valiti Ingason Kreeka kõrgliiga hooaja sümboolsesse koosseisu.

2023. aasta juulis sõlmis ta viieaastase lepingu.

Islandi jalgpallikoondises tegi Ingason debüüdi 2014. aasta jaanuaris mängus Rootsi vastu. Koondisekarjääri esimese värava lõi ta 29. märtsil 2016 sõprusmängus Kreeka vastu. Ta kuulus Islandi koondisse 2016. aasta Euroopa meistrivõistlustel ja 2018. aasta maailmameistrivõistlustel.

## Saavutused
;Breiðablik
*Islandi liigakarikas: 2013
;PAOK
*Kreeka Super League: 2018–19
*Kreeka karikas: 2018–19, 2020–21

## Viited

## Välislingid
Henrik Dalsgaard

**Henrik Dalsgaard** (sündinud 27. juulil 1989 Roumis) on Taani jalgpallur, kes mängib paremkaitsjana Taani kõrgliigaklubis Midtjylland ja Taani jalgpallikoondises.

2008. aastal liitus ta Taani kõrgliigaklubiga AaB ning debüteeris samal hooajal Taani kõrgliigas. Hooajal 2013/14 võitis ta klubiga Taani meistritiitli ja Taani karikavõistlused.

2015. aasta detsembris sõlmis Dalsgaard lepingu Belgia kõrgliigaklubiga Zulte Waregem. 2017. aasta mais sõlmis ta kolmeaastase lepingu Inglismaa esiliigaklubiga Brentford. Dalsgaard võttis klubis paremkaitsja koha üle Maxime Colinilt. Esimest hooaega Inglismaal segas Dalsgaardi vigastus, kuid ta sai sel hooajal Inglismaa esiliigas kirja 29 mängu ning lõi 10. aprillil 2018 mängus Nottingham Foresti vastu oma esimese värava Inglismaa esiliigas. Brentfordis mängis Dalsgaard kokku neli hooaega. Viimasel hooajal aitas ta Brentfordil kindlustada pääsu Inglismaa kõrgliigasse.

2021. aasta juunis naasis Dalsgaard Taani kõrgliigasse, kui sõlmis kolmeaastase lepingu Midtjyllandiga.

Taani jalgpallikoondises debüteeris Dalsgaard 2013. aasta jaanuaris sõprusmängus Kanada vastu. Pärast seda jõudis ta koondise juurde tagasi 2016. aastal. Taani koondisega osales ta 2018. aasta maailmameistrivõistlustel, kus ta kuulus kõigis neljas mängus algkoosseisu. Koondisekarjääri esimese värava lõi ta 26. märtsil 2019 EM-i valikmängus Šveitsi vastu.

## Saavutused
;AaB
*Taani kõrgliiga: 2013–14
*Taani karikas: 2013–14
;Zulte Waregem
*Belgia karikas: 2016–17
;FC Midtjylland
*Taani karikas: 2021–22

## Viited
Kuvandõk

**Kuvandõk** (vene keeles Кувандык, baškiiri keeles Ҡыуандыҡ, kasahhi keeles Қуандық) on linn Venemaal Orenburgi oblastis, Kuvandõki linnaringkonna ja Kuvandõki rajooni (ei kuulu ise rajooni koosseisu) halduskeskus. Kuvandõk asub Kasahstani piirist 42 km kaugusel, Orenburgist ligikaudu 160 km idas.

Linna läbib Oreburg–Orski raudtee.

Asula tekkis 19. sajandi lõpus ümberasujate külana ja kandis esialgu nime Pokrovka. 1912. aastal rajati küla juures raudteejaam, mis sai lähedalasuva jõe järgi nimeks Kuvandõk. Kuvandõk sai aleviks 1939. aastal ja linnaks 1953. aastal.

## Viited
Sorotšinsk

**Sorotšinsk** (vene keeles Сорочинск) on linn Venemaal Orenburgi oblastis, Sorotšinski linnaringkonna halduskeskus. Linn asub Samara jõe vasakul kaldal, Orenburgist ligi 155 km loodes.

Asutati Sorotšinskaja kindlusena 1737. aastal. 19. sajandil oli Sorotšinskoje küla. Sorotšinsk sai aleviks 1932. aastal ja linnaks 1945. aastal.

## Viited
Žiguljovsk

**Žiguljovsk** (vene keeles Жигулёвск) on linn Venemaal Samara oblastis, Žiguljovski linnaringkonna keskus. Žiguljovsk paikneb Volga vasakul kaldal Togliatti vastas, Samarast ligikaudu 48 km lääneloodes. Linn asub Žiguli kõrgustiku põhjanõlval.

Žiguljovsk asutati naftatööliste asulana 1949. aastal. Linnaks sai Žiguljovsk 1952. aastal.

## Viited
Schönau an der Triesting

**Schönau an der Triesting** on vald *(Gemeinde)* Austrias Alam-Austria liidumaal Badeni ringkonnas.

## Viited
Seibersdorf

**Seibersdorf** on vald *(Marktgemeinde)* Austrias Alam-Austria liidumaal Badeni ringkonnas.

Seibersdorf asub Alam-Austria tööstusvööndis. 9,36% valla territooriumist on kaetud metsaga.

Seibersdorfi osad on **Deutsch-Brodersdorf** ja **Seibersdorf**.

## Ajalugu

Antiikajal oli piirkond Rooma Pannoonia provintsi osa. Austria südames asuv Alam-Austria mängis suures osas Austria ajaloos võtmerolli.

## Taristu

Seibersdorfis asub teaduskeskus Austria Tehnoloogiainstituut. Samades ruumides haldab laboreid ka Rahvusvaheline Aatomienergia Agentuur.

## Vaata ka

* Leithaprodersdorf

## Viited
Kääbusleemurlased

**Kääbusleemurlased** (*Cheirogaleidae*) on esikloomaliste sugukond. Nad on väikseimad leemurid ja primaadid ning elavad Madagaskari metsades puude otsas.

Kääbusleemurlaste sugukonnas on viis perekonda:
* kääbusleemur (*Cheirogaleus*), 10 liiki
* hiirleemur (*Microcebus*), 25 liiki
* hiid-hiirleemur (*Mirza*), 2 liiki
* küütleemur (*Phaner*), 4 liiki
* tutik-kääbusleemur (*Allocebus*), 1 liik tutik-kääbusleemur (*Allocebus trichotis*)

Enamik kääbusleemurlasi toitub põhiliselt putukatest ja teistest selgrootutest, ainult küütleemurid on spetsialiseerunud toitumisele puude mahlast ja vaigust ning putukate eritistest.

## Viited
Korporatsioon Welecja

**Korporatsioon Welecja** (poola keeles Korporacja Akademicka Welecja) on poola üliõpilaskorporatsioon, mis asutati 26. oktoobril 1883 Riia Polütehnilise Instituudi juures.

Korporatsiooni deviis on *Viribus Unitis Suum Cuique* (poola keeles *Wspólnymi siłami każdemu co mu się należy*; ligikaudne tõlge ‘koos, igaühele oma kohustus’). Korporatsiooni värvid on roheline-valge-sinine.

Korp! Vironiaga sõlmiti 1936. aastal eraldi kartell-leping.

Korporatsioon Welecja üks tuntumaid liikmeid oli Poola president Ignacy Mościcki.
Jasnõi

**Jasnõi** (vene keeles Ясный) on linn Venemaal Orenburgi oblastis, Jasnõi linnaringkonna ja Jasnõi rajooni (ei kuulu ise rajooni koosseisu) halduskeskus. Jasnõi asub Kasahstani piirist ligi 24 km kaugusel, Orenburgist umbes 350 km idakagus.

Jasnõi asutati 1961. aastal seoses asbestileiukoha avastamise ja kombinaadi "Orenburgasbest" ehitamisega. Jasnõi sai aleviks 1962. aastal ja linnaks 1979. aastal.

## Viited
Šķērsteni

**Šķērsteni** on küla (*mazciems*) Lätis Ogre piirkonna Ķeipene vallas.

Küla asub valla idaosas Plauži järve kaldal. Šķērsteni jääb Riiast 77 kilomeetri kaugusele. Külla jääb Plauži bussipeatus.

Küla lähistel asuv Šķērstēni linnamägi ning Kirikumäe hiiepaik on muinsusmälestistena riikliku kaitse all.

## Viited
Aliņkalns

**Aliņkalns** on küla (*mazciems*) Lätis Ogre piirkonna Ķeipene vallas.

Küla asub valla kaguosas. Aliņkalns jääb valla keskusest Ķeipenest 4, piirkonna keskusest Ogrest 51 ja Riiast 76 kilomeetri kaugusele. Külas kasvav tamm ümbermõõduga 5,76 m on looduskaitse all.

## Viited
Kamõzjak

**Kamõzjak** (vene keeles Камызяк) on linn Venemaal Astrahani oblastis, Kamõzjaki rajooni halduskeskus. Linn asub oblasti lõunaosas Volga deltas Kamõzjaki jõe ääres, Astrahanist ligikaudu 27 km lõunas.

Kamõzjak asutati 17. sajandil kalurikülana. Linnaks sai Kamõzjak 1973. aastal.

## Viited
Diedziņš

**Diedziņš** on küla (*mazciems*) Lätis Ogre piirkonna Ķeipene vallas.

Küla asub valla loodeosas Mazā Jugla jõe ääres. Diedziņš jääb valla keskusest Ķeipenest 9, piirkonna keskusest Ogrest 33 ja Riiast 64 kilomeetri kaugusele.

Asula on tekkinud endise Krupi karjamõisa ja Kastrāne vallamaja juurde. Külla jääb Kastrāne bussipeatus.

## Viited
Ilanski

**Ilanski** (vene keeles Иланский) on linn Venemaal Krasnojarski krais, Ilanski rajooni halduskeskus. Linn asub Ilanka jõe (Kani lisajõgi) ääres, ligikaudu 195 km Krasnojarskist idas.

Linna läbib Siberi raudtee.

Ilanskaja küla asutati 1645. aastal. Küla hakkas kiiresti arenema pärast raudteeühenduse saamist 1894. aastal. Ilanski sai aleviks 1929. aastal ja linnaks 1939. aastal.

## Viited
RP FLIP

**RP FLIP** (inglise keeles **''R**esearch **P**latform **Fl**oating **I**nstrument **P**latform'') on avaookeani uurimisplatvorm, mis kuulub USA Mereväeministeeriumi allasutusele USA Mereväeuuringute Büroo (ONR) ja mida haldab Scripps Institution of Oceanography. 

RP FLIP on pukseeritav.

Uurimisplatvorm FLIP valmis ja võeti kasutusele 1962. aastal. 1995. aastal platvorm moderniseeriti. Platvormi meeskond on viieliikmeline. Teadureid mahub platvormile oma uurimistööd tegema kuni 11.

Platvormi eripäraks on viis, kuidas seda uurimispaigas ekspluateeritakse: 108 meetri pikkune kere lastakse 90°-se pööramise teel osaliselt vee alla, nii et vöörist jääb veepinnast kõrgemale vaid 17-meetrine platvormi osa.

Platvormil viiakse läbi uuringuid seismiliste lainete leviku kohta ookeanis, ka erinevate veekihtide koosmõju ning veesamba ja veepinna vahelise soojusvahetuse kohta. Üks viimaseid uuringuid hõlmas ookeanimüra 3D-kaardistuse koostamist.


File:FLIP turns 50.ogv|RP FLIP-i pööramine (video)
RP FLIP towed to sea (120630-N-PO203-076).jpg|Platvormi pukseerimine
RP FLIP at research location (120630-N-PO203-310).jpg|RP FLIP vertikaalasendis 


## Välislingid
Panama (täpsustus)

**[[Panama]]** on riik Kesk-Aafrikas.

**Panama** võib-olla veel:
* Panama (Florida), linn USA-s Florida osariigis
* Panama (riie)

## Vaata ka
* Panamá
Surovikino

**Surovikino** (vene keeles Суровикино) on linn Venemaal Volgogradi oblastis, Surovikino rajooni halduskeskus. Linn asub Volgogradist ligi 120 km läänes.

Asula tekkis 1900. aastal rajatud Surovikino raudteejaama juurde. Raudteejaam sai nime lähedal asuva talu (huutori) järgi. Surovikino sai aleviks 1950. aastatel ja linnaks 1966. aastal.

## Viited
Mart Sarapuu

**Mart Sarapuu** (9. november 1963 – 31. juuli 1991) oli eesti ajaloolane, arhivaar ja muinsuskaitsja. 

## Hariduskäik
Ta lõpetas 1982. aastal keskkooli ja õppis Tartu Riiklikus Ülikoolis ajalugu. Jõululaupäeval 1982 käis ta koos teiste üliõpilastega panemas küünlaid Julius Kuperjanovi hauale. Jaanuaris 1983 visati Kuperjanovi haual käimise eest tema, Indrek Tarand ja Aivar Reidla ülikoolist välja.

Seejärel oli ta kohustuslikus ajateenistuses Nõukogude sõjaväes, kus algas hiljem saatuslikuks osutunud südamehaigus.

Ta läks uuesti õppima ajalugu, kuid ei jõudnud ülikooli lõpetamiseni. Akadeemiliselt oli ta Korporatsioon Sakala liige.

## Töökäik
Ta töötas pärast sõjaväeteenistust Eesti NSV Oktoobrirevolutsiooni ja Sotsialistliku Ülesehitustöö Riiklikus Keskarhiivis.

## Looming
Ta uuris nt 1. detsembri riigipöördekatset, Poola allveelaeva Orzełi kinnipidamist ja põgenemist, Nõukogude sõjaväebaaside rajamist Eestisse, Nõukogude teist okupatsiooni, Eesti Vabariigi välispoliitikat jpm.
### Kirjutisi
*"Meri ja poliitika". Kodumaa nr 38, 21. september 1988. Lk 2
*"Punaarmee ei võtnud osa Balti riikide sovetiseerimisest?". Kodumaa nr 45, 8. november 1989. Lk 4
*"Et ei võõras tahtmine ja võõras võim". Kodumaa nr 48, 29. november 1989. Lk 6

## Liikmesus
*Eesti Muinsuskaitse Selts
*Eesti Akadeemiline Sõjaajaloo Selts

## Südame siirdamine
Tema südameprobleem arvati lahendatavat südame siirdamisega. 24. juuni 1990 siirati talle Helsingi Meilahti haiglas uus süda. Siirdamine toimus professor Severi Mattila juhtimisel. See oli 53. südame siirdamine Soomes ja esimene eestlasele südame siirdamine maailmas.

## Viited

## Kirjandus
*Heino Sikk. "Mart Sarapuu elu on ohus". Võru Teataja nr 55, 12. mai 1990. Lk 2
*Epp Lainevee. "Mart Sarapuule uus süda". Kodumaa nr 32, 15. august 1990. Lk 2
*Rein Pärl. "Mart Sarapuu jätkab uue südamega". Kodumaa nr 41, 17. oktoober 1990. Lk 1
*"Mart Sarapuu in memoriam". Kodumaa nr 31, 7. august 1991. Lk 8

## Välislingid
*Haud Rapla kalmistul
Kotelnikovo

**Kotelnikovo** (vene keeles Котельниково) on linn Venemaal Volgogradi oblastis, Kotelnikovo rajooni halduskeskus. Linn asub Volgogradist 155 km edelas.

Kotelnikovot läbib Volgograd–Salski raudteeliin.

Asula rajati 1897. aastal Kotelnikovo raudteejaama juurde. Raudteejaam sai nime lähedalasuva talu (huutori) järgi. Kotelnikovo sai aleviks 1929. aastal ja linnaks 1955. aastal.

## Viited
Jouy-en-Josas

**Jouy-en-Josas** on vald Prantsusmaal Île-de-France'i piirkonnas Yvelinesi departemangus.

Linn on tuntud selle poolest, et seal on alates 1964. aastast kooli HEC Paris peamine ülikoolilinnak.

## Viited

## Välislingid
* https://www.jouy-en-josas.fr
Trumau

**Trumau** on vald *(Marktgemeinde)* Austrias Alam-Austria liidumaal Badeni ringkonnas.

Triestingi jõgi voolab läbi Trumau. Asula paikneb Viini nõo edela- ja kirdeosa vahel, merepinnast 202 m kõrgemal.

## Ajalugu

Asula rajati hiliskeskajal Babenbergist Leopold IV kingitusena Heiligenkreuzi kloostrile.

### Nimi

Keskülemsaksa sõna 'drum' tähendab otsatükki. Trumau puhul võiks see tähendada heinamaa lõppu. Iidsetes dokumentides ilmub Trumau järgmistes versioonides: aastatel 1137–1340: Trumowe, 1139. aastal Drumau, 1178. aastal Drumawe, aastatel 1233–1294 Drumowe, aastatel 1303–1306 Drumbuowe, 1340. aastal Drumenaw, 1380. aastal Drumpnaw, 1388. aastal Drumpnow, 1463. aastal Thrumbaw. Kuulujutt on, et elanike seas nimetati seda sageli 'drumðo'.

## Kultuur ja vaatamisväärsused
### Kihelkonnakirik

Juba enam kui 840 aastat on Trumau kihelkonnakiriku ja tsistertslaste kloostri vahel olnud ühendus. Vastureformatsiooni käigus Habsburgide valitsusajal loodi palju kihelkondi. Keiser Rudolf II ja piiskop Urban said 1583. aastal abt Udalrich Molitorilt loa Trumau kihelkonnakiriku ehitamiseks. Nad leppisid patronaažis kokku aasta hiljem. Sel ajal oli Trumau kihelkond Traiskircheni kihelkonna kontrolli all, mis liideti Melki kloostriga. Heiligenkreuzi abt korraldas kiriku ehituse, mille siis tõendavalt ehitas ehitusmeister "Maister Andre Stuber zu Paden". Nikerdustöid teostasid itaallastest vennad Elias ja Alexius Payos, kes olid selle töö meistrid, kloostri enda delftist. Kirik valmis abt Johannes Ruoffi juhtimisel ja piiskop Hector von Passau pühitses selle 22. veebruaril 1588 sisse. Selle kaitsepühak on Ristija Johannes.

### Linnus

Trumau linnus on vallikraaviga linnus Trumaus Alam-Austrias. Algusest peale on see olnud Heiligenkreuzi tsistertslaste kloostri omanduses. Linnuse kinkis Babenbergi markkrahv Leopold IV 1138. aastal. 12. sajandil ehitasid tsistertslased sinna, kus praegu seisab linnus, mõisahoone. Sel ajal on seal ilmselt olnud ka veekraav, ülevoolukanal ja veskiojaga veski. Tsistertslased tegelesid seal põllumajanduse, viinamarjakasvatuse ja lambakasvatusega. 1. Austria-Türgi sõja lõpupoole ehitati hoov aastatel 1548–1558 uuesti üles, kuna 1548. aastal hävis mõis täielikult. Ungari mässulised põletasid hoone 1621. aastal Habsburgide-vastase mässu ajal maha. 1650. aastal korraldas abt Michael Schnabel linnuse ümberehituse, mis lõpetati 1667. aastal. Keiser Leopold I viibis mitu korda Trumau linnuses. Alates 1959. aastast on lossis ka päikesekell. 5. Austria-Türgi sõja ajal sai loss 1683. aastal tugevalt kannatada. Ümberehitamise käigus muudeti torne põhjalikult. Edaspidised tulekahjud nagu 1811. ja 1880. aastal kahjustasid lossi ikka ja jälle. Viimased restaureerimistööd toimusid aastatel 1993–1995. Sisehoovist avastati kaks päikesekella. 2009. aastal kolis Trumau lossi Rahvusvaheline Teoloogiainstituut.

## Viited
Johannes Kuusemets

**Johannes Kuusemets** (24. aprill 1900 Raiküla vald – 7. september 1968 Tallinn) oli eesti kontrabassimängija ja muusikapedagoog.

Muusika õpinguid alustas Tallinna Konservatooriumis Julius Vaksi, hiljem Jaan Tamme (õpetas aastail 1925–1929 ka trompeti ja trombooni üliõpilasi) trompetiklassis. Konservatooriumi lõpetas 1931. aastal kontrabassi erialal Adolf Vedro klassis.

Mängis aastail 1923–1930 mitmes Tallinna kohviku-, kino-, suveorkestris. Alates 1930. aastast töötas Estonia teatri sümfooniaorkestris (aastast 1935 kontrabassirühma kontsertmeister) kuni lahkumiseni 1957. aastal.

1940–1949 töötas õpetajana Tallinna Riiklikus Konservatooriumis. Tema tuntumad õpilased on Aleksis Avasalu, Heinrich Keskküla, Vladimir Luht,  Voldemar Niine, Robert Ots, Paul Sarv, Lembit Verlin, Kalju Viluoja.
Juliette Mayniel

**Juliette Mayniel** (sünninimi **Raymonde Marie Juliette Meyniel**; 22. jaanuar 1936 Saint-Hippolyte – 21. juuli 2023 San Miguel de Allende) oli prantsuse filminäitleja.

Juliette Mayniel mängis enam kui 30 filmis ja telesarjas. 

Filmidebüüdi tegi ta 1959. aastal Claude Chabroli filmis "Nõod" (prantsuse keeles "Les Cousins")

Tema üks tuntumaid rolle oli Annette Wolfgang Staudte 1960. aastal Lääne-Saksamaal valminud draamafilmis "Kirmes". Selle rolli eest võitis ta Berliini filmifestivali parima naisnäitleja Hõbekaru auhinna.

Aastail 1964–1968 oli tal suhe itaalia näitleja Vittorio Gassmaniga, nende poeg on näitleja Alessandro Gassmann.

## Välislingid
*
Nižneudinsk

**Nižneudinsk** (vene keeles Нижнеудинск) on linn Venemaal Irkutski oblastis, Nižneudinski rajooni halduskeskus. Linn asub Uda jõe ääres, Irkutskist ligikaudu 450 km loodes.

Linna läbib Siberi raudtee.

Asula rajati kasakate poolt 1648. aastal. Maakonnalinnaks sai Nižneudinsk 1783. aastal.

## Viited
Silvi Väli

**Silvi Väli** (sünninimi **Silvi Oidekivi**; 24. august 1931 Tallinn – 5. august 2017) oli eesti tõlkija.

## Tõlkeid
*Anatoli Aleksin, "Seeva Kotlovi ebatavalised juhtumused" (1966)
*Jelena Iljina, "Väsimatu rändur" (1968)
*Vladimir Kisseljov, "Tütarlaps ja linnuk" (1969)
*Sergei Baruzdin, "Seitsmest kümneni" (1971)
*Juri Jakovlev, "Sõnakuulmatu Ikaros" (1971)
*Nikolai Bogdanov, "Imetegijad" (1972)
*Nikodim Gippius, "Järsud astmed" (1973)
*Sergei Aleksejev, "Lood Suvorovist ja vene sõduritest" (1974)
*Boriss Vassiljev, "Koidikud on siin vaiksed" (1973)
*Alim Kešokov, "Elus sadul" (1975)
*Radi Pogodin, "Süüdake põhjavalgus" (1978)
*Fazil Iskander, "Õnnelike leidude aeg" (1978)
*Juri Štšeglov, "Kui isa läks rindele" (1980)
*Albert Ussoltsev, "Mustsõstratee" (1980)
*Roman Sef, "Kuldne mõõk" (1981)
*Nikolai Dubov, "Seiklusrikkad suvepäevad" (1983)
*Sergei Aleksejev, "Sada lugu Venemaa ajaloost" (1984)
*Aleksandr Jašin, "Süda avaneb headusele" (1984)
*Feliks Dzeržinski, "Vanglapäevik. Kirjad" (1985)
*Ivan Šamjakin, "Petrograd-Brest" (1987)
*Vladimir Železnikov, "Igaüks unistab koerast" (1988)
*Sergei Abramov, "Ükskord, äkki, kunagi ..." (1988)
*Sabir Azäri, "Igavlev linn" (1989)

## Isiklikku
Tema abikaasa oli lastekirjanik Heino Väli.
 
Tütred Katrin Väli ja Kirsti Oidekivi on luuletajad.

Lapselaps Linda-Mari Väli on luuletaja, ajakirjanik ja keskkonnaaktivist.

## Viited
Žirnovsk

**Žirnovsk** (vene keeles Жирновск) on linn Venemaal Volgogradi oblastis, Žirnovski rajooni halduskeskus. Linn asub Medveditsa jõe ääres, Volgogradist ligikaudu 255 km põhjas.

Žirnovsk on Volgogradi oblasti kõige põhjapoolsem linn.

Tõenäoliselt rajati küla 18. sajandi keskpaiku. Kuni 1954. aastani oli küla nimi Žirnoje. 1954. aastal muudeti asula alevikuks ja sai nimeks Žirnovsk. 1958. aastal anti asulale linnaõigused ja praegune nimi.

Žirnovskis toodetakse naftat ja maagaasi.

## Viited
Weissenbach an der Triesting

**Weissenbach an der Triesting** on vald (*Marktgemeinde*) Austrias Alam-Austria liidumaal Badeni ringkonnas.

## Viited
Berliini lõvijaht

**Berliini lõvijaht** oli 2023. aasta juuli II poolel Saksamaa pealinnas Berliinis ja selle ümbruses toimunud ebaõnnestunud jaht seni tuvastamata ulukile, kelleks esmalt arvati olevat emalõvi.

## Viited

## Välislingid
* Lion on the loose: Big cat sighting triggers feline frenzy in Berlin [Lõvi vabaduses: Suurt kassi nähes vallandub Berliinis kassimöllus]. Euronews, 20. juuli 2023
* Footage shows lioness on the loose near Berlin . Sky News, 20. juuli 2023 (video, 00:16)
Õnneteraapia

**"Õnneteraapia"** (originaalpealkiri **"Silver Linings Playbook"**) on 2012. aasta Ameerika Ühendriikide draamafilm.

Filmi peaosas mängivad Bradley Cooper, Jennifer Lawrence, Robert De Niro, Jacki Weaver ja Chris Tucker

## Süžee
Olles viibinud neli aastat psühhiaatriahaiglas, pöördub endine õpetaja Pat Solitano (Bradley Cooper) tagasi vanemate juurde ja püüab leppida endise naisega. Kõik muutub märksa keerulisemaks, kui Pat kohtab Tiffanyt (Jennifer Lawrence), isiklike probleemidega salapärast neiut.

## Välislingid
*
Väike Werrone Kool

**Väike Werrone Kool** on erakool Võru linnas. Kool tegutseb Võru linnas aadressil F. R. Kreutzwaldi 34. Kool asub puumajas Tamula ranna lähedal. Kooli õppetöö on inspireeritud Waldorfi pedagoogikast. 

## Ajalugu
2011. aastal koondus grupp Võrumaa lapsevanemaid, kes soovisid oma lastele terviklikku õpi- ja kasvukeskkonda.

2012. aastal korraldasid lapsevanemad Waldorfi pedagoogikat tutvustava koolitussarja, alustas tegevust Terve Pere Kool. Nii tutvusid lapsevanemad, kes peavad oluliseks Waldorfi pedagoogilisi põhimõtteid ja kes soovivad nii sõna kui ka teoga kaasa aidata laste haridustee kujundamisse.

2013. aasta sügisel loodi Võrumaa lastevanemate initsiatiivil MTÜ Terve Pere Selts ja tegevust alustas Waldorfi lasteaed Terve Pere Aed.

Lasteaialapsed kasvasid ja tekkis vajadus kooli järele. 

2017. aastal rajati lapsevanemate initsiatiivil Väike Werrone Kool.

Kool alustas 2017/18. õppeaastal I kooliastmega. 2018/19. õppeaastast avati II kooliaste ja 2021/22. õppeaastast alustas koolis tööd III kooliaste. 

Alates 12. veebruarist 2021 kuulub kool Eesti Vabade Waldorfkoolide ja -lasteaedade Ühendusse.

## Kooli väärtused

#### Terviklikkus
Õnnelikuks ja iseseisvaks eluks on vaja arendada intellektuaalsete võimete kõrval teadlikult tahet, loomingulisust ja sotsiaalseid oskusi. Võrdset tähelepanu vajavad nii teadmised kui loominguline mõtlemine, tasakaalustatud tundeelu ja terve tahe. Laps õpib koolis läbi tegutsemise, tunnetamise ja teadvustamise. Käsi, süda ja pea õpivad tegutsema üheskoos. Koolis arendatakse teadlikult sotsiaalsust, teineteisega arvestamist ning oskust tegutseda ühise eesmärgi nimel. Õpetaja ülesandeks on tuua õpitav aine lasteni läbi elamuse ja kogemuse. 

#### Rütm
Inimese igapäevaelus on rütm see, mis aitab tal toimida efektiivselt ja tulemuslikult. Nii nagu tasakaalustatud sisse- ja väljahingamine on hea tervise aluseks, nii toetab rütmide vaheldumine õppimist. Koolielu kulgeb rütmis, mis arvestab päeva, nädala, kuu ja aastaaegade loomulikku vaheldumist. Ka igal koolitunnil on oma rütm - teatud kindel tegevuste järjestus, mis annab lastele turvatunde ja samas hoiab nende meeled ärkvel. Traditsioonilised aastaaegade ja kuude vaheldust tähistavad pidulikud üritused annavad lastele kindlustunnet ning aitavad kaasa ilumeele, eneseväljendusoskuse ja õnnestumis- elamuste kujunemisele. Harmooniline keskkond. Koolikeskkond peaks mõjuma meeltele harmoniseerivalt. Esiplaanil on looduslikud materjalid, maitsed, inimhääle ehe kõla, elavad muusikahelid, harmoonilised värvid jm. Samuti on väga oluline anda lapsele aega rahulikult oma tegevus lõpetada, õpitu läbi tunnetada ja endas talletada. 

#### Koostöö ja avatud suhtlemine
Õpetajate, õpilaste ja lapsevanemate vahel toimub aktiivne suhtlus. Kõik osapooled on kaasatud kooli eestvedamisse ja koolikultuuri kujundamisse ja hoidmisse.

## Viited

## Välislingid
* Koduleht
Ķieģeļceplis (Suntaži vald)

**Ķieģeļceplis** on küla (*ciems*) Lätis Ogre piirkonna Suntaži vallas.

Küla asub valla kirdeosas merepinnast 80 meetri kõrgusel Mazā Jugla jõe kaldal. Ķieģeļceplis jääb valla keskusest Suntažist 4, piirkonna keskusest Ogrest 39 ja Riiast 60 kilomeetri kaugusele. Külla jääb Ausma bussipeatus.

Asula on tekkinud  teise maailmasõja järel ehitusmaterjale ja keraamikat tootva tehase juurde. Tehas kasutas Kastrānes leiduvat savi.  

Looduskaitse all on mänd ümbermõõduga 3,06 ja kõrgusega 19 meetrit.

## Elanikkond


* 68 (1970)
* 124 (1979)
* 116 (1989)
* 101 (2000)

* 86 (2011)
* 61 (2022)
* 59 (2025)

## Viited
Upespils

**Upespils** (ka **Kastrāne**, vanasti ka **Kastrānes muiža**) on küla (*ciems*) Lätis Ogre piirkonna Suntaži vallas.

Küla asub valla kirdeosas merepinnast 85 meetri kõrgusel Mazā Jugla jõe kaldal. Upespils jääb valla keskusest Suntažist 6, piirkonna keskusest Ogrest 41 ja Riiast 62 kilomeetri kaugusele.

Asula on tekkinud  endise Kastrāne mõisa (*Kastran*) keskuse juurde. Nõukogude perioodil ehitati see välja kui Rainise nimelise kolhoosi keskasula. 

Looduskaitse all on Upespilsi lehis, kolm saart, pärn ümbermõõduga 3,66 ning kõrgusega 23 meetrit, ja tamm ümbermõõduga 4,4 ning kõrgusega 22 meetrit.

## Elanikkond


* 81 (1967)
* 89 (1989)
* 82 (2000)

* 74 (2011)
* 59 (2022)
* 59 (2025)

## Viited
Mustjalg-torik

**Mustjalg-torik** (*Polyporus melanopus*) on klassi *[[Agaricomycetes]]* torikulaadsete seltsi kuuluv seen.

## Välislingid
*
Soojusülekandetegur

**Soojusülekandetegur** iseloomustab  konvektiivse  soojusülekande intensiivsust tahke keskkonna ja vedela või gaasilise keskkonna eralduspinnal. Selle võrdeteguri tähis on \alpha (ehitusfüüsikas h) ning ühik vatt ruutmeetri ja kelvini kohta, W/(m2·K). Seega väljendab soojusülekandetegur soojushulka, mis läbib sekundis (J/s = W) 1 m2 suurust eralduspinda, kui keskkonnatemperatuuride erinevus on 1 K.

Matemaatiliselt saab soojusülekandetegurit defineerida järgmiselt:
:\alpha = \frac{\Phi}{A \cdot \Delta T},
kus
:\Phi on soojusvool (ajaühikus edasikanduv soojushulk), W;
:A on eralduspinna pindala, m2;
:\Delta T on temperatuuride erinevus eralduspinna poolte vahel, K.

Eralduspinda läbib  soojusvool
: \Phi = \alpha \cdot A \cdot \Delta T.

## Vaata ka
* Soojusläbikandetegur

## Viited
Hõõrdetegur

**Hõõrdetegur** (tähis *µ*) on kahe keha vahelise hõõrdejõu ja normaaljõu (hõõrdepinna normaali sihis mõjuva jõu) suhe või kontaktpinge ja normaalpinge suhe.

Hõõrdetegur (liugehõõrdetegur) on katseliselt või kogemuslikult määratav  võrdetegur, mis sõltub hõõrdepindade materjalist, nende karedusest, erisurvest,libisemiskiirusest, määrimistingimustest jms.

## Vaata ka
* Hõõre

## Viited